TARYBOS SPRENDIMAS
2004 m. rugsėjo 13 d.
iš dalies keičiantis Europos Parlamento ir Tarybos reglamentą (EB) 998/2003 dėl gyvūnų sveikatos reikalavimų, taikomų ne komerciniam naminių gyvūnėlių judėjimui, siekiant atsižvelgti į Maltos stojimą
(Tekstas svarbus EEE)
(2004/650/EB)
EUROPOS SĄJUNGOS TARYBA,
atsižvelgdama į Europos bendrijos steigimo sutartį,
atsižvelgdama į 2003 m. Stojimo aktą (1), ypač į jo 57 straipsnį,
kadangi:
(1)
Tam tikri Europos Sąjungos priimti aktai, kurie lieka galioti po 2004 m. gegužės 1 d., turi būti suderinti dėl stojimo; būtini suderinimai nebuvo numatyti 2003 m. Stojimo akte, ypač jo II priede.
(2)
Europos Parlamento ir Tarybos reglamentas (EB) Nr. 998/2003 (2) nustato naminių gyvulėlių - šunų, kačių ir šeškų - ne komerciniam judėjimui taikytinas sąlygas ir yra vienas iš tokių aktų, kuriuos reikia suderinti.
(3)
Iki šiol aptariamosioms rūšims Malta taikė 6 mėnesių karantino sistemą, bet tam, kad galėtų perkelti ir nuo 2004 m. liepos 3 d. taikyti Reglamentą (EB) Nr. 998/2003, to režimo ji atsisakė.
(4)
Derybų dėl narystės metu buvo priimta, kad Malta, turinti panašų sveikatos statusą dėl neužkrėstumo pasiutlige kaip Airija, Jungtinė Karalystė ir Švedija, turėtų būti priskirta tai pačiai kategorijai kaip ir šios trys valstybės narės.
(5)
Reglamente (EB) Nr. 998/2003 valstybės narės dalijamos į dvi kategorijas, atsižvelgiant į jų pasiutligės kontrolės istoriją, ir Švedijai, Airijai ir Jungtinei Karalystei suteikiamas penkerių metų pereinamasis laikotarpis į jų teritoriją įvežamų šunų, kačių ir šeškų kontrolei taikyti.
(6)
Todėl Malta turėtų būti įrašyta į valstybių narių, kurioms pagal Reglamentą (EB) Nr. 998/2003 yra suteiktas pereinamasis laikotarpis, sąrašą.
(7)
Reglamentas (EB) Nr. 998/2003 turėtų būti iš dalies atitinkamai pakeistas,
PRIĖMĖ ŠĮ SPRENDIMĄ:
1 straipsnis
Reglamentas (EB) Nr. 998/2003 iš dalies keičiamas taip:
1)
6 straipsnio 1 dalis iš dalies keičiama taip:
-
pirmosios pastraipos pirmajame sakinyje po žodžio „Airijos“ įterpiamas žodis „Maltos“,
-
trečioje pastraipoje vietoj žodžių „šių trijų valstybių narių“ įrašoma „šių keturių valstybių narių“.
2)
II priedo A dalyje „Šalių ir teritorijų sąraše“, po žodžio „Airija“ įterpiamas žodis „Malta“.
2 straipsnis
Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
3 straipsnis
Šis sprendimas yra skirtas valstybėms narėms.
Priimta Briuselyje, 2004 m. rugsėjo 13 d.